
         Aprob,                     
                       Director General                                                                                   
  Dănuț-George-Mădălin STANCIU
             
CAIET DE SARCINI 
privind achiziția de servicii de proiectare, respectiv Expertiză tehnică pentru imobilul situat în Bdul Luptătorilor, nr. 40, conform Listei de Investiții aprobată 

   Scopul aplicării prezentei proceduri este atribuirea contractului de servicii de proiectare pentru realizarea obiectivului de investitii ,,Expertiză tehnică pentru imobilul situat în Bdul Luptătorilor, nr. 40”, imobil cu destinație de unități de asistență socială de tip familial/rezidențial și centru de zi, aflate în administrarea D.G.A.S.P.C. Sector 1. 
   Prezenta documentație s-a întocmit în conformitate cu prevederile Legii nr. 98/2016 privind achizițiile publice, cu modificările și completările ulterioare și ale H.G. nr. 395/2016 privind aprobarea Normelor Metodologice de aplicare a prevederilor referitoare la atribuirea contractului de achiziție publica și a acordului - cadru din Legea nr. 98/2016, cu modificările și completările ulterioare. 
   Nerespectarea de către ofertanți a prevederilor prezentului Caiet de sarcini conduce la încadrarea ofertei ca neconformă.
1. Informații generale
1.1. Beneficiarul proiectului:
Directia Generală de Asistență Socială și Protectia a Copilului Sector 1
1.2. Organizatorul procedurii de achiziție:
Directia Generală de Asistență Socială și Protectia a Copilului Sector 1
1.3. Obiectul achiziției
   Obiectul achiziției constă în contractarea serviciilor de proiectare, respectiv: ,,Expertiză tehnică pentru imobilul situat în Bdul Luptătorilor, nr. 40”.
1.4 Contextul realizării achiziției 
   Direcţia Generală de Asistenţa Socială şi Protecţia Copilului Sector 1 funcţionează ca instituţie publică de interes local, cu personalitate juridică, în subordinea Consiliului Local al Sectorului 1 ce are rolul de a identifica şi de a soluţiona problemele sociale ale comunităţii din domeniul protecţiei copilului, familiei, persoanelor singure, persoanelor vârstnice, persoanelor cu dizabilității, precum şi a oricăror persoane aflate în nevoie, prin servicii specializate pentru categoriile de persoane defavorizate.



   Dat fiind faptul că D.G.A.S.P.C. Sector 1 dispune de un patrimoniu constituit din imobile aflate în proprietate sau administrare, prin serviciile contractate, își propune să asigure implementarea proiectelor publice într-un mod integrat, cu respectarea celor mai înalte standarde de calitate, eficiență și sustenabilitate. 
   Având în vedere prevederile art. 18 coroborate cu cele ale art. 28 din Legea nr. 10/1995 privind calitatea în construcţii, cu modificările și completările ulterioare, potrivit cărora, 
,,Intervenţiile la construcţiile existente se referă la lucrări de construire, reconstruire, desfiinţare parţială, consolidare, reparaţie, modernizare,modificare, extindere, reabilitare, reabilitare termică, creştere a performanţei energetice, (…). 
Acestea se efectuează în baza unei expertize tehnice întocmite de un expert tehnic atestat (…), 
Administratorii (...) construcţiilor au următoarele obligaţii principale: (...) efectuarea la timp a lucrărilor de întreţinere şi de reparaţii care le revin conform contractului;(...),,, 
D.G.A.S.P.C.Sector 1, în calitate de administrator al imobilului situat în Bdul Luptătorilor, nr. 40, are obligația legală de a asigura conservarea și întreținerea acestuia. 
  De asemenea, prin raportare la dispozițiile art. 3 alin. (1) din Legea nr. 212/2022 privind unele măsuri pentru reducerea riscului seismic al clădirilor, cu modificările și completările ulterioare, 
,,Proprietarii clădirilor, (…) persoanele juridice care au în administrare clădiri au următoarele obligaţii: (…) să asigure expertizarea tehnică, de către experţi tehnici atestaţi pentru cerinţa fundamentală rezistenţă mecanică şi stabilitate, a clădirilor existente cu vulnerabilitate seismică identificată ca urmare a evaluării vizuale rapide, în vederea încadrării într-o clasă de risc seismic şi fundamentării măsurilor de intervenţie,,,

achizitionarea serviciilor de proiectare - Expertiza tehnică, studiu topografic, studiu geotehnic este un demers obligatoriu pentru evaluarea stării de conservare și pentru determinarea măsurilor necesare menținerii integrității structurale, în vederea exploatării în condiții de siguranță a clădirii.
1.5. Justificarea necesității realizării achiziției
   D.G.A.S.P.C. Sector 1, în calitate de administrator al obiectivului de investiții situat în B-dul Luptătorilor, nr. 40, are obligația legală de a asigura exploatarea clădirii în condiții de siguranță și respectarea standardelor minime de calitate și funcționare pentru utilizatori, respectiv pentru beneficiarii serviciilor sociale, personalul angajat și alte persoane care desfășoară activități în aceste spații.
   Infrastructura este subdimensionată și singura informație actualizată cu privire la starea tehnică a corpurilor de clădire Corp C1 și Corp C2 situate în Bdul Luptătorilor, nr. 40, este recomandarea Identificarea stării de degradare arhitecturală - punct de vedere al expertului tehnic atestat MLPAT pentru investigarea imobilului existent, respectiv, Evaluarea vizuală rapidă a clădirilor, realizată pentru Corpul C2 – Casa Sf. Ștefan, potrivit căreia se impune elaborarea expertizei tehnice imediate. 
   Referitor la Corpul de clădire C1 în care funcționează Centrul de Zi pentru Persoane Adulte cu Dizabilități PHOENIX și Centrul de Îngrijire şi Asistenţă pentru Persoane Adulte cu Dizabilități Sf. Elena nu sunt identificate informații actualizate cu privire la starea tehnică a acestuia. Astfel, prin prezenta documentatie vom afla dacă și acesta necesită reabilitare și modernizare, accesibilizare pentru persoanele cu dizabilități și dotare de calitate conform normativelor legale în vigoare, asigurând creșterea gradului de siguranță, accesibilitate și funcționalitate a spațiilor și a unor condiții corespunzătoare pentru beneficiarii DGASPC Sector 1.
1.6.  Descrierea serviciilor solicitate
 Conform prevederilor art. 5 alin. (1) din Legea nr. 10/1995, cu modificările și completările ulterioare, pentru obținerea unei construcții de calitate este necesară realizarea și menținerea unor cerințe fundamentale aplicabile.
    Astfel, prin raportare la prevederile anterior invocate, este necesară achiziționarea serviciilor de proiectare, respectiv: Expertiza tehnică, care să cuprindă următoarele cerințe:
· rezistență mecanică și stabilitate, 
· securitate la incendiu, 
· igienă, sănătate și mediu înconjurător,
· siguranță și accesibilitate în exploatare, 
· protecție împotriva zgomotului, 
· economie de energie și izolare termică 
· utilizarea sustenabilă a resurselor naturale,
·       inclusiv informații cu privire la încadrarea în clasa de risc seismic pentru corpurile C1 și C2, respectiv pentru Construcțiile anexă.
    În acest sens, ofertantul va elabora expertiza tehnică privind cerința de rezistență și stabilitate, prin investigații specifice asupra elementelor structurale, evaluarea conformității cu reglemetările în vigoare, identificarea eventualelor deficiențe și formularea soluțiilor tehnice de remediere și consolidare.
    Cerința securitate la incendiu vizează evaluarea nivelului de conformitate al construcției, propunerea de măsuri corective și optimizarea soluțiilor tehnice pentru îndeplinirea cerințelor legale privind protecția împotriva incendiilor.
    Cerința igienă, sănătate și mediul înconjurător vizează asigurarea unui mediu sănătos în interiorul și exteriorul construcției, prevenirea poluării și contaminării, respectiv, evaluarea gradului de conformare și formularea de măsuri pentru îmbunătățirea condițiilor igienico-sanitare și de mediu.
   Cerința referitoare siguranța și accesibilitatea în exploatare va fi analizată în vederea eliminării pericolelor în timpul utilizării construcției, asigurând confort și accesibilitate pentru toate categoriile de utilizatori, inclusiv persoanele cu dizabilități, menționarea abaterilor constatate și recomandarea măsurilor de remediere pentru asigurarea siguranței și confortului în exploatare.
   Protecția împotriva zgomotului are ca scop verificarea performanțelor acustice ale clădirii și limitarea nivelului de zgomot interior, și vizează stabilirea gradului de protecție acustică, precum și propunerea de măsuri de reducere a zgomotului (exemplu: pereți despărțitori, închideri, vată minerală, etc.).
   Cerința fundamentală referitoare la economie de energie și izolare termică are ca scop evaluarea performanței energetice și a comportării termice a anvelopei clădirii, vizează evaluarea nivelului energetic și propunerea măsurilor de reabilitare termică și eficientizare (exemplu: izolație exterioară, ferestre termoizolante, surse regenerabile, etc.).
Scopul detalierii cerinței funcționale cu privire la utilizarea sustenabilă a resurselor naturale este de a  asigura utilizarea eficientă și durabilă a resurselor naturale, a materialelor reciclabile și reducerea amprentei de mediu a construcției, prin propunerea unor măsuri pentru îmbunătățirea sustenabilității resurselor naturale.
   Studiul Geotehnic cu referat Af (minim 2 foraje și 1 dezvelire de fundație ) – întocmit conform conținutului cadru și și prevederilor legale la data prezentei (NP074/2022), care să pună în evidenţă în principal:
o   natura terenului de fundare;
o   adâncimea de fundare;
o   presiunea admisibilă;
o   nivelul mediu al pânzei de apă freatică;
o   soluții de fundare;
o   dezveliri de fundatii.
   Studiul Topografic conține planul de ridicare topografică realizat în sistem de coordonate „Stereo 1970” cu cote de nivel, curbe de nivel şi marcarea obiectivului de investiții, avizat O.C.P.I. la zi.
Cerințele prevăzute în caietul de sarcini reprezintă cerințe minime obligatorii, neîndeplinirea lor atrăgând respingerea ofertei ca fiind neconformă.
2. Prevederi legale ce trebuie respectate în prestarea serviciilor
1. Legea nr. 10/1995 privind calitatea în construcții, cu modificările și completările ulterioare;
1. Legea nr. 319/2006 a securității și sănătății în muncă, cu modificările și completările ulterioare;
1. Legea nr. 98/2016 privind achizițiile publice, cu modificările și completările ulterioare;
1. Legea 212/2022 privind unele măsuri pentru reducerea riscului seismic al clădirilor, cât și a Programului național de consolidare a clădirilor cu risc seismic ridicat, inclusiv normele de aplicare ale acesteia, cu modificările și completările ulterioare;
1. Hotărârea Guvernului nr. 300/2006 privind cerinţele minime de securitate şi sănătate pentru santierele temporare sau mobile, cu modificările și completările ulterioare;
1. Hotărârea nr. 395/2016 privind aprobarea Normelor Metodologice de aplicare a prevederilor referitoare la atribuirea contractului de achiziție publica și a acordului - cadru din Legea nr. 98/2016, cu modificările și completările ulterioare;
1. Hotărârea nr. 907 din 29 noiembrie 2016 privind etapele de elaborare și conținutul-cadru al documentațiilor tehnico-economice aferente obiectivelor/ proiectelor de investiții finanțate din fonduri publice, cu modificările și completările ulterioare;
1. Ordinul MDLPA nr. 2853/2022 pentru aprobarea Normelor metodologice de aplicare a prevederilor Legii nr. 212/2022 privind unele măsuri pentru reducerea riscului seismic al clădirilor, privind derularea Programului naţional de consolidare a clădirilor cu risc seismic ridicat, cu modificările și completările ulterioare;
1. Metodologia de evaluare vizuală rapidă a clădirilor, Indicativ RTC10-2022;
1. Cod de proiectare seismică - Partea a III-a - Prevederi pentru evaluarea seismică a clădirilor existente P100-3/2019;
1. Reglementări tehnice și normative specifice fiecărui domeniu vizat.
3. Amplasamentul obiectivului de investiții
[bookmark: bookmark44][bookmark: bookmark45]   Obiectivul de investiții, respectiv imobilul situat în Bdul Luptătorilor, nr. 40 vizează Corpurile de clădire C1 în care funcționează Centrul de Zi pentru Persoane Adulte cu Dizabilități PHOENIX și Centrul de Îngrijire şi Asistenţă pentru Persoane Adulte cu Dizabilități Sf. Elena, C2 în care își desfășoară activitatea Casa Sf. Ștefan și Construcțiile anexă.
[bookmark: _Hlk174015071]4. Determinarea valorii estimate a contractului 
Valoarea totală estimată a contractului propus spre atribuire a fost determinată pe baza unei analize de piață, având în vedere informațiile disponibile în platforma SEAP, valorile aferente contractelor similare de prestări servicii de proiectare - expertiză tehnică derulate anterior de către D.G.A.S.P.C. Sector 1, precum și ofertele de preț transmise de operatorii economici consultați. 
5. Durata contractului 
   Durata de realizare a contractului, respectiv prestarea serviciilor nu va depăși 60 de zile de la emiterea ordinului de începere de către Autoritatea contractantă.
6. Resursele necesare pentru realizarea activităților 
   Pentru realizarea activităților, ofertantul va prezenta o echipă formată din personal cu competențe și experiență dovedite, capabilă să ducă la bun sfârșit sarcinile definite prin prezentul document, astfel încât, să se obțină îndeplinirea obiectivului general al contractului, în condițiile respectării cerințelor de calitate, a termenelor stabilite și a încadrării în buget.
7. Cerințe pentru prestarea serviciilor
   Ofertantul va asigura alocarea de resurse umane cu înalta calificare, familiarizate cu sarcinile primite și va asigura în permanenta disponibilitatea resurselor corespunzătoare.
   Ofertantul va asigura un nivel maxim de transparență va lansa din timp atenționări către Beneficiar asupra oricărui element care poate să pună în pericol îndeplinirea la timp și corespunzătoare a unei activități sau a unui document al proiectului.
   Ofertantul va asigura transmiterea la timp, corectă și completă a documentelor și informațiilor, permițând părții destinatare un timp suficient sa răspundă și să ia masuri pe baza informațiilor primite. Ofertantul va furniza livrabilele într-un format agreat anterior cu Beneficiarul, în care informațiile furnizate sa fie complete, precise, clare, exacte și fără ambiguități, cu atenție la detalii.
   Studii de teren
   Studiile topografice vor cuprinde planuri topografice cu amplasamentul reperelor, liste cu repere în sistem de referință național.
	Documentația va cuprinde:
•	Memoriu tehnic;
•	Inventar de coordonate rețea de sprijin;
•	Descrieri topografice pentru punctele rețelei de sprijin;
•	Inventar de coordonate puncte ridicate, fișier text cu următoarele elemente (Nr. punct, X, Y, Z, cod punct);
•	Relevee 3D la terenul existent;
	Se vor realiza planuri digitale în format DWG, cu entități compatibile AUTOCAD. La redactarea planului topografic digital toate detaliile se vor prezenta in conformitate cu Atlasul de semne Convenționale.
  Studiul geotehnic
   Acest studiu se va elabora conform cu respectarea normelor tehnice si normativelor privind documentațiile geotehnice în vigoare.
   Acest studiu va analiza straturile de pământ și proprietățile fizico-mecanice ale terenului, prezenta apei subterane si adâncimea nivelului freatic, adâncimea optimă de fundare a construcției, capacitatea portantă a solului.
   Investigarea terenului de fundare trebuie să asigure cunoașterea proprietăților esențiale ale terenului de fundare cel puțin în limita zonei de influență a construcției platformelor betonate pentru amplasarea stațiilor de încărcare a autobuzelor electrice (în autobază și pe traseu).
   În acest studiu se vor face precizări și recomandări de proiectare și execuție.
   Studiile geotehnice vor fi elaborate pe baza măsurătorilor efectuate în teren (forări), a informațiilor de specialitate deținute de prestator asupra terenurilor analizate și a rezultatelor analizelor de laborator efectuate asupra probelor prelevate în cursul forării.
Expertiză tehnică va cuprinde raportul de expertiză tehnică (evaluare calitativă) pentru corpurile de clădire situate în Bdul Luptătorilor, nr. 40, cu detalierea cerințelor fundamentale: rezistență mecanică și stabilitate, securitate la incendiu, igienă, sănătate și mediu înconjurător, siguranță și accesibilitate în exploatare, protecție împotriva zgomotului, economie de energie și izolare termică și utilizarea sustenabilă a resurselor naturale, acțiuni seismice și orice document pe care îl consideră necesar conform legislației în vigoare. 
   Raportul este întocmit de către expertul tehnic atestat în urma expertizării tehnice a Corpurilor de clădiri prin prisma cerințelor fundamentale indicate la art. 5 alin. (1) din Legea nr. 10/1995, cu modificările și completările ulterioare, precum și la acțiuni seismice și conține o sinteză a procesului de evaluare seismică a clădirii, furnizând informații care fundamentează decizia de încadrare a construcției în clasa de risc seismic. 
   Raportul de încadrare în clasa de risc seismic se elaborează conform Codului de proiectare seismică P100-3/2019 în vigoare. 
   Raportul trebuie să evidențieze clar, în partea de concluzii, clasa de risc seismic în care este încadrată clădirea și faptul că nu sunt necesare lucrări de intervenție structurale pentru realizarea lucrărilor de eficiență energetică propuse. 
8. Rezultatele care trebuie obținute în urma prestării serviciilor 
   Expertiza tehnică va cuprinde studii, relevee și evaluări necesare pentru cunoașterea stării tehnice   a clădirilor publice, în concordanță cu cerințele prevăzute de reglementările tehnico-legale, în vederea fundamentării măsurilor de intervenție.
   Expertiza tehnică trebuie să cuprindă, în mod orientativ, cel puţin:
- date generale privind imobilul (an construire, localizare, regim de înălţime, destinaţie, date istorice);
- descrierea structurii de rezistenţă şi a elementelor nestructurale;
- descrierea investigaţiilor efectuate (tip, amplasare, rezultate);
- analiza stării tehnice şi a degradărilor constatate;
- concluzii privind capacitatea portantă, comportarea la acţiuni seismice şi alte acţiuni relevante;
- încadrarea în clasa de risc seismic;
- recomandări de intervenţie (tipuri de lucrări, principii de consolidare, eventuale restricţii de utilizare până la realizarea lucrărilor etc.);
- concluzii finale şi propuneri de etapizare a intervenţiilor, dacă este cazul;
- analiza fundației, analiza materialelor componente din care sunt realizate construcțiile; 
- colectarea și analiza informațiilor referitoare la istoria și funcțiunea clădirii din punct de vedere structural, nestructural și al finisajelor;
- verificarea exigențelor de conformare și alcătuire structurală potrivit materialelor structurale utilizate; 
- identificarea stării de afectare fizică a construcției; 
- stabilirea stării limită și a cerințelor care decurg din obiectivele de performanță urmărite; 
- evidențierea cauzelor care au condus la degradarea construcției pentru a stabili măsurile de îndepărtare a acestora;
- verificarea condițiilor pe care trebuie să le îndeplinească elementele nestructurale;
- întocmirea raportului de expertiză cu formularea concluziilor și precizarea măsurilor necesare;
- date și informații privitoare la sistemul structural și la ansamblul elementelor nestructurale; 
- descrierea stării construcției la data evaluării prin care se vor evidenția degradările existente;
- descrierea implicațiilor aplicării masurilor de intervenție și consolidare asupra clădirii.
   Expertiza tehnică va conține și propuneri pentru eventualele studii și cercetări pe care expertul tehnic le consideră necesare a fi executate, pentru a stabili cu exactitate starea reală a obiectivului expertizat. Aceste propuneri vor fi justificate de către expert prin observații, măsurători, fotografii, etc.
   Expertiza tehnică va fi în mod obligatoriu efectuată, ștampilată și semnată de către un expert tehnic atestat, având certificatul de atestare vizat la zi.
   Expertiza tehnică va cuprinde toate vizele prevăzute de lege și va fi elaborată conform legislației specifice în vigoare.
   De asemenea, se vor respecta toate Normativele, normele specifice în vigoare.
   Ofertantul are obligația de a readuce la starea initială amplasamentul, terenul, locul unde au fost efectuate lucrări pentru efectuarea expertizei și numai, conform legislației în vigoare, respectiv a Legii nr. 50/1991, privind autorizarea executării lucrărilor de construcții, cu modificările si completările ulterioare, a H.C.G.M.B. nr. 102/2020, privind aprobarea Normelor pentru avizarea, autorizarea, coordonarea si execuția lucrărilor de infrastructură (tehnico - edilitare și stradale) de pe teritoriul Municipiului București, neraportându-ne numai la acestea.
[bookmark: _GoBack]   Documentația se va preda în 2 exemplare originale semnate si ștampilate, în format fizic și în format electronic (editabil Word și PDF, pe memory stick).
   Planşele desenate (relevee, scheme structurale, detalii relevante) se vor preda în format fizic şi electronic. Releveele rezultate în urma scanării 3D vor fi prezentate într-un format tehnic, clar și unitar, astfel încât să permită atât verificarea situației existente, cât și utilizarea ulterioară a documentației în proiectare.
Documentația va cuprinde:
· planuri de releveu pentru toate nivelurile, cu reprezentarea configurației geometrice existente;
· minimum 2 secțiuni relevante, prin zone reprezentative ale clădirii;
· fațadele clădirii, cu reprezentarea elementelor arhitecturale și constructive vizibile;
· reprezentarea elementelor constructive și a elementelor structurale vizibile și accesibile, în limita informațiilor disponibile la momentul releveului;
· identificarea eventualelor particularități geometrice sau constructive relevante, observabile în cadrul releveului.
Releveele se vor prezenta în format fizic (2 exemplare originale semnate si ștampilate) și în format digital: în DWG, în format editabil, și PDF, pentru verificare și arhivare. Norul de puncte aferent scanării 3D va fi predat în E57 și, după caz, în RCP/RCS și/sau LAS. Documentația va reprezenta situația existentă constatată la data efectuării releveului. 
Studiul geotehnic se va preda în format fizic (2 exemplare originale semnate si ștampilate) și în format digital: în PDF – documentația completă, inclusiv piese scrise, planșe și anexe și DWG – planșele și documentele grafice elaborate în format editabil, după caz.
De asemenea, vor fi prezentate și buletinele de laborator, fișele de foraj/sondaj și celelalte documente rezultate din investigații.
   Documentația topografică va cuprinde reprezentarea situației existente a amplasamentului, inclusiv construcțiile și elementele relevante identificate în teren și va preciza în mod obligatoriu sistemul de coordonate planimetrice și sistemul de referință altimetric. 
   Documentația se va preda în format fizic (2 exemplare originale semnate si ștampilate) și în format digital: DWG – format editabil și PDF pentru verificare și arhivare.
   Planul topografic și documentația aferentă vor conține elementele necesare identificării și poziționării corecte a amplasamentului și construcțiilor existente și vor fi întocmite în conformitate cu cerințele autorităților și ale reglementărilor tehnice aplicabile.
   Toate documentele vor fi predate la registratura D.G.A.S.P.C. Sector 1, cu adresă de înaintare.
   La elaborarea documentațiilor (expertiză tehnică, studiu geotehnic, studiu topografic) și întocmirea tuturor documentelor, ofertantul are obligația de a aplica/respecta toate actele normative și prescripțiile tehnice în vigoare, aplicabile specificului contractului care face obiectul prezentei proceduri.
9. Alte cerințe 
	Ofertantul se obligă să respecte legislația în vigoare care reglementează condițiile la locul de muncă. Ofertantul se va asigura ca echipa de experți care va fi desemnată pentru derularea contractului va avea acces la o baza materială dotată și susținută corespunzător.
   Ofertantul va asigura existența bazei logistice necesare pentru buna desfășurare a activităților în teren, precum și pentru realizarea documentațieisuport implicite.  
   Ofertantul, pe parcursul întocmirii documentației, își asumă obligația preluării de propuneri și recomandări venite din partea Autorității contractante și/sau a altor instituții/organisme abilitate.
   Drepturile patrimoniale de autor asupra documentației vor fi cedate beneficiarului odată cu plata serviciului.
10. Criteriul de atribuire: prețul cel mai scăzut.
11. Ipoteze și riscuri 
11.1  Ipoteze asumate la inițierea procedurii
   La momentul inițierii achiziției directe pentru prezentul contract de servicii, se consideră valabile următoarele ipoteze:
 -  Se consideră că obiectul și conținutul serviciilor solicitate sunt clar definite în prezentul Caiet de sarcini și că reglementările legale și tehnice aplicabile sunt cunoscute și accesibile tuturor operatorilor economici interesați.
  - Nu se preconizează, în mod rezonabil, modificări legislative majore sau schimbări instituționale care ar afecta fundamental derularea serviciilor de proiectare prevăzute în contract.
  -  Autoritatea contractantă se angajează să pună la dispoziția ofertantului, în măsura în care sunt disponibile, toate informațiile și documentele relevante pentru îndeplinirea obiectului contractului.
  -  Se presupune existența unei bune colaborări între părți, bazate pe transparență, comunicare eficientă și respect reciproc, astfel încât să se asigure desfășurarea fluentă a activităților și atingerea obiectivelor stabilite. 
 
11.2  Riscuri potențiale identificate
În cadrul derulării contractului, pot exista riscuri, care dacă nu sunt gestionate corespuzător, pot afecta termenul de predare a livrabilului, costurile sau calitatea serviciilor prestate. Printre aceste riscuri se pot regăsi:
· Modificări ale cerințelor tehnice, legislative, solicitări suplimentare, întârzieri în finalizarea serviciilor cauzate de planificare deficitară, lipsa resurselor sau de managementul deficitar al activităților din partea ofertantului;
· Erori sau omisiuni în documentele inițiale puse la dispoziția ofertantului, care pot conduce la necesitatea revizuirii sau completării documentației elaborate. 
11.3 Măsuri de gestionare a riscurilor
   Ofertantul va include în Propunerea tehnică o secțiune dedicată gestionării riscurilor, în care va descrie măsurile pe care le are în vedere pentru prevenirea și reducerea impactului riscurilor identificate. 
[bookmark: _Hlk157430105]   Ofertantul are responsabilitatea de a urmări constant evoluția cadrului legislativ, de a se adapta prompt la eventuale modificări și de a asigura actualizarea corespunzătoare a documentației, fără solicitarea de costuri suplimentare pentru astfel de adaptări.  
[bookmark: bookmark119]12. Verificări, recepții
   Autoritatea contractanta are dreptul de a analiza livrabilele minim 3 zile lucrătoare si la epuizarea acestora va concluziona daca livrabilul îndeplinește condițiile solicitate.
   Procesul verbal de recepție se va semna fără obiecțiuni în condițiile în care reprezentantul beneficiarului constată că au fost respectate obligațiile ofertantului și termenul stabilit, conform prezentului caiet de sarcini.
   Recepția atestă conformitatea cu cerințele caietului de sarcini și constituie condiție pentru plata serviciilor prestate, potrivit clauzelor contractuale. 
   În caz de neconformități imputabile ofertantului, autoritatea contractantă transmite observațiile în termenul de recepție. Ofertantul are obligația de a remedia în maximum 10 zile lucrătoare și de a retransmite livrabilul spre recepție.

13. Finalizarea serviciilor de proiectare
   Autoritatea contractantă va considera serviciile prevăzute în cadrul contractului ca fiind finalizate în momentul în care sunt îndeplinite cumulativ următoarele condiții:

· Ofertantul a realizat toate activitățile planificate a fi executate până la data finalizării, conform celor asumate în propunerea tehnică, și a îndeplinit toate cerințele prevăzute în caietul de sarcini.
· Ofertantul a remediat toate defectele sau neconformitățile identificate pe parcursul livrării documentației sau la recepționarea acestora, care ar putea constitui un impediment pentru autoritatea contractantă, în vederea utilizării documentației.

În sensul prezentului contract, se consideră neconformitate orice parte a rezultatului serviciilor de proiectare, care:
· nu respectă cerințele legale și reglementările tehnice aplicabile;
· nu respectă cerințele caietului de sarcini;
· [bookmark: _Hlk174016446]conține inadvertențe, omisiuni sau date eronate care afectează utilizabilitatea și legalitatea documentației.

14.Modalități de plată 
[bookmark: _Hlk174016022]   Plata serviciilor prestate va fi efectuată la predarea documentației, în baza facturii emise de către ofertant, detaliată conform propunerii financiare, însoțită de Procesul verbal de recepție, fără obiecțiuni, în termen de maxim 30 de zile de la data acceptării și înregistrării acestuia la sediul Beneficiarului, în funcție de disponibilitățile bugetare.
15. Garanția de bună execuție 
   Garanția de buna execuție este de 10 % din prețul contractului, fără TVA și se constituie de către ofertant, în scopul asigurării autorității contractante de îndeplinirea cantitativă, calitativă și în perioada convenită a contractului.
[bookmark: bookmark103][bookmark: bookmark104][bookmark: bookmark106]   Garanția de bună execuție se constituie în termen de 5 zile lucrătoare de la data semnării contractului de achiziție publică. Acest termen poate fi prelungit la solicitarea justificată a ofertantului, fără a depăși 15 zile de la data semnării contractului de achiziție publică, conform art. 39 alin. (3) din HG nr. 395/2016, cu modificările și completările ulterioare.
16. Mod de prezentare a propunerii financiare și a propunerii tehnice
Propunerea financiară va avea următoarea structură:
[bookmark: bookmark107][bookmark: bookmark108]Ofertantul care participă la procedura pentru atribuirea contractului, are obligația de a prezenta formularele enumerate în cele ce urmează, completate și semnate de persoanele autorizate:
· Formular 1 – Scrisoarea de înaintare;
· Formularul nr. 2 – Formular de ofertă (propunere financiară) pentru atribuirea contractului și Anexă la Formularul nr. 2 – Formular centralizator de prețuri. Se va consemna în Formularul nr. 2, perioada de valabilitate a ofertei; 
· Formularul nr. 3 – Declarație privind respectarea legislației în domeniile mediu, social și al relațiilor de muncă, în conformitate cu prevederile art. 51 din legea 98/2016 privind achizițiile publice, cu modificările si completările ulterioare;
· Formularul nr. 4 – Declarație privind neîncadrarea în situațiile prevăzute la art. 165 si 167 din Legea 98/2016 privind achizițiile publice, cu modificările și completările ulterioare;
· Formularul nr. 5 - Declarație pe propria răspundere privind condamnarea prin hotărâre definitivă a unei instanțe judecătorești, pentru comiterea de infracțiuni, conform art.164 din Legea 98/2016 privind achizițiile publice, cu modificările și completările ulterioare;
· Formularul nr. 6 - Declarație privind evitarea conflictul de interese potrivit art. 59 și art. 60 din Legea 98/2016 privind achizițiile publice, cu modificările și completările ulterioare;
· Modelul de contract acceptat, cu specificarea modului de constituire a Garanției de bună execuție.
[bookmark: bookmark114][bookmark: bookmark115][bookmark: bookmark116]   Ofertantul trebuie să aibă în obiectul de activitate autorizat, principal sau secundar, corespondent al obiectului prezentului contract. În acest sens, va prezenta Certificatul constatator (original/copie lizibilă ce poartă mențiunea conform cu originalul/forma electronică) emis de Oficiul Național al Registrului Comerțului sau pentru persoanele juridice străine, document echivalent emis în țara de rezidență prin care se dovedește forma de înregistrare ca persoană fizică/juridica. Certificatul/certificatele trebuie să fie reale/valabile la momentul prezentării.
Propunerea tehnică va respecta următoarele cerințe:
· Ofertantul va elabora propunerea tehnică în conformitate cu cerințele prevăzute în prezentul Caiet de sarcini. 
· Informațiile din propunerea tehnică trebuie să permită identificarea cu ușurință a corespondentei cu specificațiile minime precum și cu toate cerințele impuse în Caietul de sarcini. 
· Ofertanții vor trata si vor descrie în detaliu:
- procedura de planificare;
- procedurile de management al documentelor si al informațiilor dintre părțile implicate;
- resursele (umane și materiale);
- soluții de gestiune si contracarare a riscurilor;
- atribuțiile membrilor echipei de implementare a activităților contractului;
      - încadrarea în timp, succesiunea și durata activităților propuse în vederea elaborării documentației.

